《次临封八景韵四首 其四 景星夜月》
明代·苏万国

古寺当年号景星，今馀桂影满山明。四天霁色万缘寂，一片寒光千里清。

宝树高连东岭出，云华深罩锦涛平。布金长者名还在，不灭馀辉倚赤城。

作者简介：苏万国，封川（今广东封开县）人。明熹宗天启间诸生。事见明方尚祖天启二年纂修、清胡璿续修康熙《封川县志》卷二一。